Diari Oficial de la Generalitat Valenciana


Sumari del DOGV 3818, del 21-08-2000 (2000/6117)

ORDRE de 29 de juny de 2000, de la Conselleria de Cultura i Educació, per la qual s'autoritza l'ampliació d'una unitat en el nivell d'Educació Preescolar al centre docent privat Sant Joan Bosco de València.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6117


Data del document
:   29-06-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * València
    * ensenyament privat

ORDRE de 29 de juny de 2000, de la Conselleria de Cultura i Educació, per la qual s'autoritza l'ampliació d'una unitat en el nivell d'Educació Preescolar al centre docent privat Sant Joan Bosco de València. [2000/X6117]
  
L'expedient l'ha iniciat el representat de la titularitat del centre Sant Joan Bosco, codi 54506236, situat al carrer de Gregori Gea núm. 17, de València, en sol·licitud d'autorització per a l'ampliació d'una unitat d'Educació Preescolar a fi de completar en nombre de tres les unitats autoritzades per a poder impartir el Segon Cicle d'Educació Infantil.
  
Atés que per part de la Unitat Tècnica s'ha emés informe favorable, pel fet que el centre disposa dels espais i condicions necessàries per a accedir a allò sol·licitat, vista la qual cosa la Direcció Territorial de València eleva proposta igualment favorable.
  
Atés que el centre va obtindre la classificació definitiva per Ordre Ministerial de 4 d'octubre de 1973 (BOE de 13.11.1973), per a 2 unitats d'Educació Preescolar i capacitat per a 80 llocs escolars.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28.07.1994), el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'ampliació d'una unitat d'Educació Preescolar al centre que a continuació s'indica, de manera que queda configurat en este nivell com s'especifica:
  
Centre: Sant Joan Bosco
  
Titular: Arquebisbat de València
  
Adreça: c/ Gregori Gea, 17
  
Localitat: València
  
Província: València
  
Codi: 94072567
  
Capacitat total resultant en el nivell d'Educació Preescolar:
  
- 3 unitats amb 103 llocs escolars.
  
La mencionada capacitat estarà vigent mentre no s'autoritze la implantació del Segon Cicle de l'Educació Infantil, dins del marc temporal del calendari establit pel Reial Decret 986/1991, modificat i completat pel Reial Decret 1.487/1994, d'1 de juliol (BOE de 28.07.1994), i atenent les condicions previstes en l'Ordre d'esta Conselleria de 17 de juny de 1992, publicada en el DOGV de 16 de juliol de 1992.
  
Segon
  
La present autorització serà efectiva des de l'inici del curs acadèmic 2000/2001
  
DISPOSICIONS ADDICIONALS
  
Primera
  
El centre haurà d'aportar la relació de professors i titulacions respectives davant la Direcció Territorial de Cultura i Educació de València, que l'haurà d'aprovar després de l'informe previ de la Inspecció Educativa, abans de l'inici de les activitats educatives corresponents.
  
Segona
  
El que es disposa en la present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de juny de 2000
  
El conseller de Cultura i Educació,
  
MANUEL TARANCÓN FANDOS